**גוגל תרגום** (באנגלית: **Google Translate**) הוא שירות חינמי של תרגום מכונה סטטיסטי שפותח על ידי גוגל, המאפשר לתרגם מילים, קטעי טקסט או דפי אינטרנט בין 130 שפות.

ייסוד
-----

בשנת 2001 החלה גוגל לספק אפשרות תרגום מאנגלית לשמונה שפות ומשפות אלה לאנגלית, באמצעות שירות שהתבסס על תרגום מכונה סטנדרטי. לאחר שאיכות התרגום לא השתפרה עם השנים הצטרף בשנת 2003 לצוות השירות מדען המחשב הגרמני פרנץ יוזף אוך (Och), שזכה באותה שנה במקום הראשון בתחרות DARPA לתרגום מכונה אוטומטי מהיר. מאז 2004 עומד אוך בראש מחלקת התרגום האוטומטי של גוגל, והאלגוריתמים של השירות מבוססים על מחקריו. תחילה סבלה המערכת הניסויית שפיתח מאיטיות רבה, ותרגום של 1,000 משפטים ארך 40 שעות ונעשה על 1,000 מכונות, אך לאחר כשנה הצליחה המערכת לתרגם משפט בתוך פחות משנייה. בתחילת שנת 2006 הושק השירות המחודש, שאפשר בשלב ראשון לתרגם לסינית ולערבית בלבד.

טכנולוגיה
---------

מערכת "גוגל תרגום" פועלת בטכנולוגיית תרגום מכונה סטטיסטי. כאשר נשלחת בקשת תרגום, המערכת סורקת מיליוני תרגומים אפשריים, ובוחרת מהם את התרגום הסביר ביותר מבחינה סטטיסטית. זאת בניגוד לגישה המסורתית בחקר התרגום והשפה, של ניתוח על בסיס חוקים לשוניים. עם זאת, עבור רוב השפות בשירות, עד לאוקטובר 2007 לא השתמשה גוגל באלגוריתם שפיתחה, אלא בטכנולוגיית התרגום של חברת "סיסטראן" (Systran), שבה עשו שימוש גם שירותי תרגום אחרים כגון דג בבל ,AOL ו-Yahoo.

המודלים הסטטיסטיים לכל שפה בשירות מתבססים על נתונים ממאגר טקסטים דו-לשוניים של מעל מיליון מילים, ומשני מאגרים חד לשוניים המכילים מיליארדי מילים כל אחד. בשלבים הראשונים של השקת השירות אספה גוגל את מאגרי הטקסט ממכוני מחקר לשפות ומהאו"ם, שמסמכיה מתורגמים ל-6 שפות. היותן של השפות ערבית וסינית שפות רשמיות של האו"ם, מהווה כנראה אחת הסיבות לכך שגוגל מיקדה תחילה את מאמציה בשפות אלה, ולא, לדוגמה, בשפה היפנית או הגרמנית, שאינן שפות רשמיות. לאחר מכן החלה גוגל להתבסס גם על טקסטים מהאינטרנט, על מסמכי האיחוד האירופי המתורגמים ל-23 שפות, וכן על גוגל ספרים, אם כי באופן חלקי בלבד בשל בעיות באיכות ה-OCR בספרים הסרוקים.

כמו כלי תרגום אוטומטי אחרים, "גוגל תרגום" מוגבל ביכולותיו. על אף שהוא מסייע לקורא להבין את הקשר התוכן הכללי של טקסט בשפה זרה, הוא אינו מספק תמיד תרגום מדויק, ולעיתים קרובות מופיעות מילים חסרות הקשר או מילים שלא חלים עליהם כללי דקדוק. הדבר נובע בעיקר מהקושי לתרגם אוטומטית מילים בעלות כמה משמעויות ומבני משפטים המשתנים בין שפות. בחלק מהשפות השירות מציג תוצאות טובות יותר.

ככל ששירות "גוגל תרגום" אוסף יותר תרגומים ביותר שפות, כך, באופן תאורטי, פוחתים הסיכויים לתרגומים שגויים בתרגום מכונה סטטיסטי. עם זאת, חוקר התרגום ועובד במחלקת התרגום של גוגל אנדראס זולמן טען כי על גוגל לחזור לניתוח מבוסס כללים, מאחר ש"כל הכפלה של כמות הנתונים הוביל לשיפור של 0.5% באיכות הפלט, ואילו אפשרויות ההכפלות אינן אינסופיות - אנו נמצאים כעת על סף שמעבר לו אין יותר טקסטים בעולם שאנחנו יכולים להשתמש בו". במאי 2012 הודה מנהל המוצר בגוגל, ג'ף צ'ין, כי "ייתכן כי לא נוכל להגיע לשלמות עד אשר ימציאו אינטליגנציה מלאכותית מלאה".

מאז סוף 2016, מבוסס התרגום האוטומטי של גוגל תרגום על למידה עמוקה.

היסטוריה
--------

באוגוסט 2008 השיק השירות יישום ווב מבוסס HTML5 עבור משתמשי אייפון, ובפברואר 2011 יצא היישום הרשמי ב-Appstore. היישום מאפשר לקבל קלט שמע באמצעות זיהוי קול ב־15 שפות ולתרגם ליותר מ-50 שפות, וכן להשמיע את התרגום ברוב השפות. היישום המקביל לאנדרואיד, שגרסתו הראשונה יצאה בינואר 2010, כולל תכונה של "מצב שיחה" המאפשרת למשתמשים לנהל שיחות קוליות מתורגמות עם דוברי שפות זרות ביותר מ-15 שפות.

ב-9 ביוני 2009 הושק כלי התרגום של גוגל למתרגמים מקצועיים (Google translate Toolkit), הכולל ממשק משתמש WYSIWYG, מונחונים, ושיתוף תרגומים. באותה שנה אפשרה גוגל לבעלי אתרים להוסיף לאתריהם את כלי התרגום האוטומטי Website Translator, המתרגם את האתר בשלמותו.

במאי 2011 הודיעה גוגל כי תפסיק להפעיל את ה־API של השירות בשל נטל כלכלי משמעותי, אך לאחר לחץ ציבורי חזרה בה והודיעה כי תוציא גרסה בתשלום.

בספטמבר 2019, הודיעה גוגל כי ב-4 בדצמבר אותה שנה היא תפסיק להפעיל את Google translate Toolkit. זאת, לפי ההודעה, לאור התמעטות המשתמשים בו בשעה שקיימים בשוק די כלים חלופיים.

אפשרויות
--------

השירות מאפשר לתעתק אותיות הנכתבות באלפבית לטיני לאותיות המקבילות בכ-23 שפות, ובכללן יוונית, דוואנגרית, קירילית, ערבית ועברית. ב-2012 נוספו לשירות מקלדות וירטואליות עם תווים ביפנית, בוייטנאמית ובעברית.

גוגל הטמיעה את תכונת התרגום במגוון שירותיה: בתוצאות החיפוש, בסרטונים ביוטיוב המכילים רצועת כתוביות, בדפדפן גוגל כרום, ב-Google Docs ,Google Groups, וכן בשירות הדואר מבוסס רשת שלה Gmail.

למרות המחסור במאגרי טקסטים מקוונים ביידיש, השירות מאפשר תרגום לשפה זו הודות לדמיונה הרב לגרמנית, וכן בשל המילים הרבות שהיא שואלת מעברית ופולנית.

מטרות והשפעה
------------

נכון לשנת 2012 פונים לשירות כ-200 מיליון משתמשים מדי חודש, למעלה מ-92 אחוז מהם מגיעים מחוץ לארצות הברית. לפי ההערכה, השירות מתרגם ביום אחד את אותה כמות טקסט שמייצרים המתרגמים המקצועיים בעולם בשנה.[דרוש מקור]

לפי אנשי השירות בגוגל, השאיפה העומדת מאחוריו היא שבירת מחסום השפה, על מנת לאפשר לכל אדם גישה לכלל המידע בעולם ועל מנת לקבל "עצמאות" מהשפה. עם זאת, ישנם המאמינים כי באופן אירוני, שירות התרגום האוטומטי של גוגל למעשה מגביר את התלות בשפה בכך שהוא גורם לעצלנות לרכישת שפות חדשות. על פי דאגלס הופשטטר, אחד המבקרים הנוקבים ביותר של הפרסום המופרז סביב השירות, היכולת להתקיים בתוך שפה ולעבור בין שפות, להבין את ההברה ואת ההדהוד התרבותי, את הבדיחות, חידודי הלשון ואת הניב, הם הדברים שהופכים את בני האדם לאנושיים ולאינדיבידואלים יותר מכל. הופשטטר טוען כי "כולנו ניכנע כנראה ללחצים להשתמש בשירות ברמה מסוימת, אך זה לעולם לא יקבל את התחושה של משפטים מנוסחים".

ציוני דרך
---------

### 2001

השירות הוקם. ניתן לתרגם מאנגלית ובחזרה לשפות הבאות:

* צרפתית
* גרמנית
* ספרדית
* פורטוגזית
* הולנדית
* איטלקית
* סינית פשוטה
* קוריאנית
* יפנית

### 2006

שפות חדשות:

* ערבית
* רוסית

### 2007

שפות חדשות:

* סינית מסורתית
* הינדי
* סינית פשוטה לסינית מסורתית ובחזרה

### 2008

נוספה אפשרות לבצע תרגום בין כל זוג שפות, בתיווך השפה האנגלית.

שפות חדשות:

* בולגרית
* קרואטית
* צ'כית
* דנית
* פינית
* יוונית
* נורווגית
* פולנית
* רומנית
* שוודית
* קטלאנית
* פיליפינית
* עברית
* אינדונזית
* לטבית
* ליטאית
* סרבית
* סלובקית
* סלובנית
* אוקראינית
* וייטנאמית

### 2009

סיום שלב הבטא.

הוספת אפשרות תעתיק באותיות לטיניות עבור השפות סינית, יפנית, קוריאנית, רוסית, אוקראינית, בלארוסית, בולגרית, יוונית, הינדית ותאילנדית, עבור תרגומים מערבית, פרסית והינדית, המשתמש יכול להזין תעתיק לטיני של הטקסט, שיתורגם לתעתיק בשפות אלה.

הוספת אפשרות הקראת טקסט באנגלית, איטלקית, צרפתית וגרמנית.

שפות חדשות:

* אלבנית
* אסטונית
* גליסית
* הונגרית
* מלטזית
* תאילנדית
* טורקית
* פרסית
* אפריקאנס
* בלארוסית
* איסלנדית
* אירית
* מקדונית
* מלאית
* סוואהילית
* וולשית
* יידיש

### 2010

נוספה אפשרות הקראת טקסט באפריקנס, אלבנית, קטלאנית, סינית, קרואטית, צ'כית, דנית, הולנדית, פינית, יוונית, הונגרית, איסלנדית, אינדונזית, לטבית, מקדונית, נורווגית, פולנית, פורטוגזית, רומנית, רוסית, סרבית, סלובקית, סוואהילית, שוודית, טורקית, וולשית וייטנאמית, ערבית, יפנית וקוריאנית. נוספה תמיכה בתעתיק לטיני עבור ערבית (הוסרה מהשירות בסוף 2010) ואפשרות הקלדה פונטית בערבית, יוונית, הינדית, פרסית, רוסית, סרבית ואורדו. כמו כן נוספה בדיקת איות.

שפות חדשות:

* קריאולית האיטית
* ארמנית
* אזרית
* בסקית
* גאורגית
* אורדו
* לטינית

### 2011

בלחיצה על מילה מתורגמת, מוצע למשתמש תרגומים חלופיים מהם ניתן לבחור.

שפות חדשות:

* בנגלית
* גוג'ראטית
* טמילית
* טלוגו
* קאנאדה

### 2012

* שמע חדש לשפות אנגלית, צרפתית, ספרדית, גרמנית ואיטלקית.

שפות חדשות:

* אספרנטו
* לאו

### 2013

נוסף מילון שימור אותיות.

שפות חדשות:

* איגבו
* בוסנית
* האוסה
* המונג
* זולו
* קמרית
* יורובה
* ג'אווה
* מאורית
* מראטהית
* מונגולית
* נפאלית
* סבואנו
* סומלית
* פנג'אבית

### 2014

שפות חדשות:

* מלגזית
* בורמזית
* צ'יצ'ווה
* קזחית
* סינהלית
* מלאיאלאם
* טג'יקית
* סונדית
* אוזבקית

### 2016

שפות חדשות:

* אמהרית
* הוואית
* גאלית סקוטית
* לוקסמבורגית
* סינדית
* פריזית
* פשטו
* קורסיקאית
* קירגיזית
* כורדית (כורמנג'י)
* סמואית
* שונה
* קוסה

### 2020

שפות חדשות:

* קינירואנדה
* אודיה (הוריה)
* טטארית
* טורקמנית
* אויגורית

### 2022

נוספה אפשרות הקראת טקסט בעברית, אלבנית, בוסנית וסווהילית.

שפות חדשות:

* דיבהי
* אסאמית
* איימרה
* באמבארה
* בוג'פורית
* דוגרי
* אווה
* אילוקאנו
* קונקאני
* קריו
* כורדית (סורנית)
* לינגאלה
* לוגנדה
* מאיטילי
* דיבהי
* מייטילון (מניפורית)
* מיזו
* ססוטו
* אורומו
* קצ'ואה
* סנסקריט
* תיגרינית
* טסונגה
* טווי

### שפות בפיתוח

נכון למרץ 2023

* אצ'נית
* אדיגית
* עפרית (בטא)
* אראגונית
* אווארית
* באגלית
* בלוצ'ית
* בנגלה
* באולית
* בשקירית
* ברברית (תמאזיגת) (בטא)
* בטאווית

* בודו (בטא)
* ברטונית
* קנטונזית תקנית
* צ'צ'נית
* צ'רוקי
* צ'האטיסגארי
* צ'יטגונית
* צ'ובשית

* דקאנית
* דלואו
* דיולה
* דזונגקה
* אדו
* אפיק
* אסאן
* פונית
* פולה (בטא)
* גגאוזית
* גארוואלי
* גרינלנדית

* הריאנווית
* היליגינון
* אינוקטיטוט
* איזוקו
* קמבה
* קנורי
* קפמפנגאנית
* קרצ'אי-בלקר
* קראקלפקית
* קשמירית
* קדה מלאית
* חקסית
* חאנדשית
* חוראסאנית טורקית
* קיקויו
* קוקבורוק
* קומיקית
* קאצ'ית
* לקוטה

* טיבטית (בטא)
* לובה-קסאי
* לובה-קטנגה
* מדורסית
* מאגאהי
* מרווארי
* מאזנדראנית
* מיננגקבאו
* מונטנגרית
* מוסית
* נאוואחו
* נפאל בהאסה (בטא)

* נאיג'ה
* סאמית צפונית
* אוקסיטנית
* קלנטן-פטאנית
* קשקאי
* רג'סטית
* רנגפורית
* רוהינגיה
* רומאנש
* נגפורית
* סלאר
* סמוגוטיה
* סאנגו
* סנטלית (בטא)
* סראקית (בטא)

* סראנו
* שור
* טטארית סיבירית
* סיציליאנית
* אלטאית דרומית
* נדבלה דרומית
* סורג'אפורית
* סוואהילי
* סילהטי
* טיב
* טובה בטאק
* טוק פיסין

* טונגה
* סצוואנה
* צווה
* טובאנית
* אורהובו
* אורום
* מראטהית (ורהדי)
* ונדה
* וולופית
* סאחה
* יוקטן–מאיה (בטא)
* זאזאקית
* ג'ואנג סטנדרטית

קישורים חיצוניים
----------------

ויקישיתוף מדיה וקבצים בנושא **גוגל תרגום** בוויקישיתוף
* 

* אתר האינטרנט הרשמי של גוגל תרגום (בשפות מרובות)

* אתר האינטרנט הרשמי של גוגל תרגום (באנגלית אמריקאית)

* אתר האינטרנט הרשמי של גוגל תרגום (באנגלית בריטית)

* אתר האינטרנט הרשמי של גוגל תרגום (באנגלית קנדית)

* אתר האינטרנט הרשמי של גוגל תרגום (ביפנית)

* אתר האינטרנט הרשמי של גוגל תרגום (בקוריאנית)
* גוגל תרגום, הבלוג הרשמי
* גוגל תרגום - דף הבית
* nrg מעריב, השוביניזם לפי גוגל, באתר nrg‏, 24 באוגוסט 2010
* עשור לגוגל טרנסלייט: מה המילים הכי מתורגמות מעברית?, באתר וואלה!‏, 8 במאי 2016
* עשור לגוגל טרנסלייט: "אני אוהב אותך, תודה", באתר ynet, 8 במאי 2016
* Teach You Backwards: An In-Depth Study of Google Translate for 103 Languages

הערות שוליים
------------

1. ↑  Breaking down the language barrier—six years in, בבלוג השירות
2. ↑  Franz Josef Och - Research at Google
3. ↑  באתר גוגל סיסטם
4. ↑  וועידה בנושא תרגום מכונה, פוקט, תאילנד
5. ↑  השוואה בין שירותי תרגום מקוון, באתר tcworld
6. ↑  Now you can polish up Google’s translation of your website, בבלוג השירות
7. ↑  Google's Neural Machine Translation System: Bridging the Gap between Human and Machine Translation
8. ↑  Start the conversation with Google Translate for Android, בבלוג השירות
9. ↑  Feldman, Adam (3 ביוני 2011). "Spring cleaning for some of our APIs". Google Code. נבדק ב-3 ביוני 2011. `{{cite web}}`:  (עזרה)
10. ↑  "Google cancels plan to shutdown Translate API. To start charging for translations". 4 ביוני 2011. נבדק ב-4 ביוני 2011. `{{cite web}}`:  (עזרה)
11. ↑  באתר לוס אנג'לס טיימס (באנגלית)
12. ↑  באתר הגרדיאן (באנגלית)

| art=Google |
| --- |
| מייסדים: לארי פייג' • סרגיי ברין • מנכ"ל: סונדאר פיצ'אי • יושב ראש: אריק שמידט |
| חברות קשורות | חברת אם: אלפאבית • חברת בת: גוגל ישראל |
| מנועי חיפוש | מנוע חיפוש • תמונות • וידאו • חדשות • ספרים • סקולר • טיסות |
| מערכת הפעלה | לסלולרי ולטאבלט: אנדרואיד ‏| למחשב: Chrome OS ‏‏(Chromium OS)‏‏ | לטלוויזיה: ‏ Google TV • Android TV ‏ | למכשירים לבישים: Wear OS ‏ | בפיתוח: פוקסיה |
| דפדפן | כרום (כרומיום) |
| מפות וצילומים | מפות • תצוגת רחוב • Google Art Project ‏• Google Earth •‏ Google Views •‏ Google Lens |
| דוא"ל ורשת חברתית | Gmail ‏• Google+‎ • קבוצות ‏ |
| סמארטפונים ומחשבים | גוגל נקסוס ‏ • Chromebook

|  |  |
| --- | --- |
| פיקסל | Chromebook Pixel ‏• פיקסל (טלפון חכם) • פיקסל C |

 |
| שרותי רשת, ענן, תוכנה ואפליקציה | תרגום • יומן • YouTube ‏• YouTube Premium ‏• Blogger •‏ Sites ‏• Trends ‏• Google Analytics ‏ • כונן • Google Cloud Platform ‏• Cloud Print • סימפליפיי • Google Voice •‏ Google Play ‏• Hangouts ‏• Google Allo ‏• Google Duo • ‏ Gboard • ‏ Google Photos • ‏ Google Assistant • ‏ Google Contacts •‏ Google Fonts •‏ Google Chat |
| בריאות | Google Fit |
| שרותי פרסום | AdWords • פרטנרס • AdSense ‏ • DoubleClick |
| קוד, פורמט, אלגוריתם ושפת תכנות | Go ‏• Google Web Toolkit •‏ PageRank • ‏ WebM • SPDY ‏• Kubernetes ‏• V8 • ‏ AngularJS ‏• GFS ‏• Carbon •‏ Dart |
| שונות | גיגול • Blackle •‏ Google Fiber • שיחות לעובדי גוגל • שרבוט גוגל • ‏ reCAPTCHA • גוגלפלקס • ‏ Google I/O • ‏ VirusTotal •‏ Waze • ‏ G Suite • ‏ גוגל לונאר אקס פרייז • ‏ Google Arts & Culture •‏ Google Classroom ‏• קיץ הקוד של גוגל • ‏ גרף הידע • ‏ מודו

|  |  |
| --- | --- |
| שירותים שנסגרו | Knol •‏ iGoogle ‏• גוגל רידר • גוגל דסקטופ • גוגל באז • Orkut • פיקאסה • ‏ Google Now ‏• פנורמיו ‏• גוגל טוק |

 |
| אישים | יוסי מטיאס  • מאיר ברנד • אריק שמידט • אל גור • פול אוטליני • ריי קורצווייל • רות פורת • סונדאר פיצ'אי • שירלי טילמן • סוזן ווייציצקי

|  |  |
| --- | --- |
| מייסדים | לארי פייג' • סרגיי ברין |

 |
| הלוגו של חברת גוגלאודות סמליל גוגל |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1128250675

 |